Аляксандр Карлавіч Ельскі – фігура каларытная. Пісьменнік, краязнавец, перакладчык, публіцыст. Ён напісаў некалькі дзесяткаў кніг і брашур, мноства газетных і часопісных артыкулаў. Галоўная ж, відавочна, праца Аляксандра Карлавіча – болей як 10 000 гісторыка-краязнаўчых артыкулаў пра Беларусь для польскіх энцыклапедый. Адметна і тое, што Ельскі быў першым біёграфам Вінцэнта Дуніна-Марцынкевіча, наладжваў кантакты з Францішкам Багушэвічам.